+ Am resimţit o schimbare în rău 
teama bolnavă de moarte şi frica de 
a mă îmbolnăvi. Faptul că se vorbeş- 
te tot despre moarte, despre boală, 
despre acest virus, despre cum să te 
protejezi de el, alarmele zilnice tran- 
smise prin telefon și poate şi altele 
care nu-mi vin acum în minte au 
trezit în mine o teamă de moarte, o 


neliniște că trebuie tot timpul să fiu 
atentă, să mă dezinfectez, să am gri- 
Jă la cât de mult mă apropii de cei- 
lalţi. Sau, altfel spus, pandemia a 
dat pe faţă necredinţa şi frica pe ca- 
re credeam că nu le am decât puţin. 
De bine însă sunt tot acestea, mi-am 
dat seama că nu sunt nemuritoare în 
această lume și că mă aşteaptă şi pe 





mine, chiar dacă sunt tânără, moar- 
tea. Că depind de ceilalţi şi cei- 
lalţi depind de mine. Că Dum- 
nezeu îmi dă o şansă mare să 
văd că lumea aceasta e trecă- 
toare şi că cele care vin după 
trecerea din această lume sunt 
veşnice. (P.) 





ANUNTURI 








+ Săptămâna aceasta au trecut la Domnul doi 
dintre fraţii noştri: Ioan Suba (65 ani), soţul 
Ligiei şi Vaselena Moţco (72 ani), mama pă- 
rintelui Filaret de la Călugăreni şi a Alexandrei. 
Poate că de cele mai multe ori nici nu ne ştim 
numele, stăm la slujbe unii lângă alţii și apoi 
mergem la ale noastre. Iată că despre fraţii noştri 
adormiţi am aflat că Dumnezeu i-a luat în mo- 
mentul în care au fost pregătiţi de plecare, căci 
fratele Ioan, mare iubitor al rugăciunii, a rămas 
cu grija citirii Psaltirii (pe care o făcea întreagă în 
fiecare zi, de ani buni) chiar şi când a fost dus la 
spital; iar sora Vaselena, care se ostenea mereu 
să vină la Bisericuţă tocmai de la Şoimoş, a cres- 
cut în frică de Dumnezeu 10 copii. Să-i aşeze 
Domnul cu drepţii Săi! 





«+ Casa care se construieşte la Frumuşeni pentru 
sora noastră Elena şi nepotul Arsenie este deja 
ridicată și are acoperiş. Acum urmează finisările 
Şi, cu ajutorul lui Dumnezeu, se vor putea muta 
în această vară. Totul a fost cu putinţă datorită 
generozităţii celor de lângă ei, a celor care se 
împărtăşesc din acelaşi Potir. Pentru a putea 
finaliza construcţia, cântăreaţa Diana Selagea 
va organiza un mic concert caritabil de pricesne 
şi cântări, după Sf. Liturghie, în duminica Flori- 
ilor. 








ŞTIRI 





« Săptămâna aceasta a 
adormit renumitul pro- 
fesor de teologie, Părin- 
tele Ioan Ică senior la 
vârsta de 89 de ani. A fost 
profesor de Dogmatică la 
Facultatea de Teologie din 
Sibiu şi apoi la Cluj, timp în 
care a scris numeroase studii 
de specialitate, dar a şi tra- 
dus cărţi de valoare, precum 
„Patericul sinaitic”. Le spu- 
nea studenţilor: „Trebuie să 
ai încărcătură de aur, adică 
atât de mult să agoniseşti, 
încât să poți să dai şi celor- 
lalți din prisosul bogăției 
tale intelectuale şi spiritua- 
le”. 


e Biserica „Sfinţii Trei 
Ierarhi” a Universităţii 
din Cernăuţi a fost inclu- 


să într-un program de 
restaurare. A fost sfințită 
în anul 1882, la puţin timp 
după înfiinţarea Universită- 
ţii. Intre anii 1920-1940, 
aceasta a devenit una dintre 
cele mai înalte institute edu- 
caţionale româneşti. Comu- 
niştii au transformat-o în 
depozit de cereale, apoi de- 
pozit de literatură şi centru 
de calculatoare. In anul 
1980 a început restaurarea, 
iar din anul 1985 a funcţio- 
nat ca Muzeu de istorie al 
Universităţii. Din anul 1991, 
biserica a fost redeschisă 
cultului, iar din anul 1994, 
odată cu reînfiinţarea Facul- 
tății de Filosofie şi Teologie, 
în cadrul lăcașului de cult îşi 
desfășoară practica viitorii 
preoţi. 


Numărul 15 (XXXIV) 


ÎNTOARCEREA DIN 
TOATĂ INIMA LA 
DUMNEZEU 


Cuvânt al Sf. Luca al Crimeii 


Ce este întristarea după Dumnezeu? 
Este dorul de Dumnezeu, dorul de cu- 
răţie, de sfinţenie. 


inunată viaţă, cea a Sf. Maria 

Egipteanca, care nu seamănă 
deloc cu vieţile oamenilor obişnuiţi! 
În ea uimesc mai ales două lucruri, 
în primul rând, harul lui Dumne- 
zeu, neasemuita Lui milostivi- 
re şi prevedere a faptului că jalnica 
desfrânată va deveni o sfântă dintre 
cele mai mari. Al doilea — repezi- 
ciunea, neaşteptata adâncime 
şi hotărâre a întoarcerii cuvioa- 
sei Maria de la viaţa sa păcătoasă 
dinainte la nevoinţa ei neasemuită 
din pustie. Cuvioasa Maria a împli- 
nit lucrul despre care vorbeşte pro- 
rocul: „Intoarceţi-vă la Mine din 
toată inima voastră, cu post, cu 
plângere și cu rugăciune, şi sfâșiaţi 
inimile voastre, iar nu hainele voas- 


. 


4 


tre, şi vă întoarceţi la Domnul 
Dumnezeul vostru, că Milostiv şi 
îndurat este, Indelung-Răbdător şi 
Mult-milostiv, şi li pare rău de rău- 
tăți!” (loil 2, 12-13). Şi Sf.Maria şi-a 
sfâșiat inima şi s-a întors din toată 
inima, deodată, la Dumnezeu. 


Iată cum e adevărata pocăință, iată 
cum trebuie să se poarte toţi cei 
împovăraţi de păcate grele: să se 
întoarcă într-o clipă, din toată 
inima, la Dumnezeu, să se scâr- 
bească de viaţa lor dinainte, să se 
scârbească de ei înșiși, să părăseas- 
că fără amânare toate păcatele di- 
nainte şi să se pocăiască toată viaţa, 
cum s-a pocăit Sf. Maria Egiptean- 
ca. Vedeţi ce adâncime nemăsurată 
a avut pocăinţa ei, în ce măsură fără 

seamăn a avut conştiinţa propriei 
nevrednicii, cât de uimitoare a fost 
puterea voinţei ei în lupta cu pati- 
mile, cât de mult timp a petrecut în 
sfânta pocăință şi în postire. Ea le-a 
arătat tuturor celor ce merg pe ca- 
lea răului, pe calea propriilor pa- 
timi, pildă a felului care trebuie să o 
rupă cu viaţa păcătoasă, a felului în 
care trebuie să se pocăiască şi să 
ceară iertare de la Dumnezeu. 


O asemenea pocăință este obliga- 
torie pentru toți creştinii ce se în- 
torc la Dumnezeu. Dar ce să spun 
despre noi, creştinii de rând, care 
nu putem fi numiţi „foarte mari” 
păcătoși, care n-am trăit în curvie, 
nu ne-am murdărit în desfrâu, 
beţie, fărădelegi, hoţie? Oare trebu- 





Sf. Vasile de la Poiana Mărului (25 aprilie 1767) 


Monah rus, venit în părţile noastre din pricina prigoanei uniate, el ajunge mare stareţ, 
îndrumător şi practicant al Rugăciunii inimii, vieţuind zeci de ani la mănăstirea Dălhă- 
uți-Vrancea şi apoi în sihăstriile Buzăului. Sf. Vasile a fost cel care i-a dat aripi duhovni- 
ceşti Sfântului Paisie de la Neamţ, tunzându-l în monahism şi călăuzindu-l pe calea de- 
săvârşirii. 


„Cel ce viețuieşte drept şi fără prihană, ferindu-se de plăcerea sa şi de înălțarea min- 
ţii, de s-ar ridica toate taberele diavoleşti asupra lui şi mii de ispite, va rămâne nevă- 
tămat, spun Părinţii. Dar cel ce umblă după rânduiala proprie şi după sfatul său, adi- 
că în neascultare şi în voile sale, acela cade în înşelăciune.” 


„Ia aminte la citirea Scripturilor şi, de nu vei fi om, te vei face om, că citirea Scripturi- 
lor este tămăduire cu mult meşteşug şi mântuitoare. Insă, mare întărire este a nu gre- 
și înțelegerea citirii Scripturilor şi mare surpare şi prăpastie adâncă este neînţelege- 
rea Scripturilor. De aceea trebuie să cunoaștem şi scrierile Sfinţilor Părinţi şi ale altor 
nevoitori care ne ajută pe calea mântuirii.” 


Aşteptăm întrebările, sugestiile şi eventualele colaborări 
pe adresa revista.maximina(Ogmail.com sau la tel. 


0734.194.372. DI | 
Mulţumim tuturor pentru rugăciuni şi ajutor financiar. 








le să ne pocăim sau ne putem spune 
aşa cum spun mulţi dintre noi: „Dar 
eu ce mari păcate am? Acolo, nişte 
păcate obişnuite, omeneşti”. 


Oare pentru a pune început pocă- 
inței trebuie să facem păcate dră- 
cești? Oare aceste păcate omenești 
nu înseamnă nimic? Oare Hristos 
nu cere să fim desăvârşiţi, pentru că 
Tatăl nostru Cel Ceresc desăvârşit 
este (Mt. 5, 48)? Asta în vreme ce 
sunt destui care curvesc şi zic li- 
niștiţi: „ȘI ce-i cu asta, ce, e vreun 
păcat mare? Slăbiciune omenească”, 
nădăjduind în iubirea de oameni a 
lui Dumnezeu, în faptul că EI le va 
ierta toate păcatele. Dar au ei drep- 
tul la o asemenea nădejde? Bineîn- 
țeles că nu. Domnul nu este numai 
Iubitor de oameni, EI e şi Drept Ju- 
decător — El iartă doar păcatele 
pe care le-am conştientizat a- 
dânc şi pentru care ne-am po- 
căit din toată inima, şi atunci 
iartă cu uşurinţă uimitoare. În 
Evanghelia de astăzi aţi ascultat 
cum Domnul a iertat-o pe curva ca- 
re a spălat picioarele Lui cu lacrimi 
şi le-a şters cu părul său. A iertat-o 
îndată, întrucât ea îl îndrăgise din 
toată inima. 


Mulţi sfinţi au plâns neîncetat, după 
cuvântului prorocului Ieremia: „Să 


cercetăm căile noastre, luând amin- 
te şi întorcându-ne la Domnul! Să 
ridicăm inimile şi mâinile noastre la 
Domnul din cer: noi am păcătuit şi 
ne-am răzvrătit!” (Plângeri 3, 40- 
42). Ei căutau în inima lor cu mare 
stăruinţă orice necurăţie, se pocăiau 
tot timpul şi se mâhneau pentru 
păcatele lor. Aveau aşezarea sufle- 
tească aşa cum spune Sf. Apostol 
Iacov: „Întristaţi-vă și jelițţi. Râsul 
întoarcă-se în plâns şi bucuria voas- 
tră în întristare” (lac. 4, 9). Această 
poruncă îi priveşte nu numai pe 
marii păcătoşi, ci ne priveşte pe noi 
toţi. Într-o astfel de pocăință adâncă 
pentru păcatele lor au vieţuit toţi cei 
ce s-au întors din toată inima la 
Domnul lisus Hristos. Sf. Apostol 
Pavel spune: „Întristarea cea după 
Dumnezeu aduce pocăință spre 
mântuire, fără părere de rău; iar 
întristarea lumii aduce moarte” (2 
Cor. 7, 10-11). Ce este întristarea 
după Dumnezeu? Este dorul de 
Dumnezeu, dorul de curăţie, de 
sfinţenie, e întristarea care umple 
inima omului care vede necurăţia şi 
nevrednicia sa. Această întristare 
este mântuitoare. Dar ce e întrista- 
rea lumii? Intristarea pentru bunu- 
rile lumeşti, pentru toate nereuşite- 
le noastre în lupta pentru o viaţă 
bogată şi sătulă, pentru toate pier- 
derile pe care le suferim în această 





goană după bunurile lumeşti. A- 
ceastă poruncă a întristării după 
Dumnezeu îi priveşte nu numai pe 
marii păcătoşi, ci ne privește pe noi 
toţi. Într-o astfel de pocăință adâncă 
pentru păcatele lor au vieţuit toţi cei 
ce s-au întors din toată inima la 
Domnul lisus Hristos. 


Dar oare câţi dintre noi merg pe 
această cale, câţi realizează atât de 
adânc însemnătatea pocăinţei? Cei 
mai mulţi cred că este de ajuns să te 
pocăiești pentru păcatele grele, de 
care îți dai seama limpede. Aceasta 
însă nu este deloc de ajuns, fiindcă 
păcatele de care ne dăm seama 
tulbure sunt mult mai multe 
decât păcatele „grele” şi totdeau- 
na trebuie să căutăm orice ne- 
curăţie din inima noastră, nu 
trebuie să fim nepăsători în lucrarea 
mântuirii noastre, fiindcă nepăsarea 
înseamnă moarte duhovnicească. Să 
se cutremure inima noastră, temân- 
du-se de nepăsarea faţă de păcatele 
neiertate, şi fie ca întotdeauna să 
stea în fața noastră uimitorul chip 
îngeresc al cuvioasei Maria Egip- 
teanca, ce ne-a arătat o asemenea 
cale minunată, desăvârşită spre po- 
căinţă. Cu sfintele ei rugăciuni, fie 
ca Domnul să ne învrednicească de 
pocăință adevărată şi de iertarea 
păcatelor noastre. Amin. 





CUVINTE CĂTRE TINERI 


ale Mitropolitului Bartolomeu Anania 





Dragii mei tineri! 


Voi sunteţi în floarea vârstei. Trăiţi-vă tinereţea! E a 
voastră şi trebuie să o trăiţi înainte de a fi prea târziu! 
Dar în limitele decenţei şi ale bunăcuviinţei. Nu vă ima- 
ginaţi cât este de plăcut să-ţi trăieşti tinereţea fără ca 
mai târziu să-ţi fie ruşine sau să-ţi pară rău de faptele pe 


care le-ai făcut. 


Dragii mei, păstraţi-vă sănătatea sufletului aşa cum ţi- 
neți cel puţin la sănătatea trupului vostru. Învăţaţi-vă, 
înainte de toate, să aveţi spirit de discernământ. A deo- 
sebi între bine şi rău, între sănătos şi nesănătos, între 
folositor şi nefolositor. Este începutul înțelepciunii 


voastre de tineri. 


Este în firea lucrurilor ca un tânăr să fie curios. Fiţi cu- 
rIoşi, cât se poate de curioşi! În ştiinţa voastră, în setea 
voastră de carte, în setea voastră de educație, fiecare 
unde-l trage inima. Dar nu lăsaţi curiozitatea să umble 
acolo unde este primejdie! Oricât ai fi de curios, nu-ţi 
vei pune mâna într-un cuib de vipere. La vârsta aceasta 
vă pândesc anumite primejdii: lipsa de discernământ, 
curiozitatea nesăbuită, viciile care se infiltrează încetul 


cu încetul. 


Este un îndemn pe care îl cer vremurile de astăzi, în care 


în special tineretul e 
chemat la superficialita- 
te, frivolitate, viaţă u- 
șoară, la viaţă lipsită de 
preocupări stabile şi se- 
rioase. Se vorbeşte de 
un tineret debusolat, ca- 





re nu are niciun fel de ideal, care nu poate să-şi facă un 
plan. Ei bine, iubiții mei tineri, scuturați-vă de această 
superficialitate şi comoditate a vieţii! Pătrundeți în fi- 
ința voastră lăuntrică. Vă va prinde bine şi acum, dar 
vă va prinde bine mai cu seamă mai târziu. Atunci când 
vă vor veni bătrâneţile și veţi simţi că sfârşitul vă este a- 
proape și veţi privi în urmă şi veţi constata că Dumne- 
zeu v-a făcut viaţa cât pasul de-o palmă şi că nu aţi reali- 
zat mare lucru în urma voastră. 


Dar dacă vă veţi cunoaşte fiinţa întreagă în adâncul ei, 
atunci veți putea trăi o viaţă adevărată, puternică, soli- 
dă, rodnică şi către sfârşitul vieţii veţi putea să vă apro- 
piaţi împăcaţi nu de neant, ci de Împărăţia lui Dumne- 
zeu, cu gândul că vi-aţi împlinit misiunea şi vi-aţi trăit 
cu adevărat viaţa care trebuia trăită şi care este una sin- 
gură. Să vă pregătiţi pentru primirea Împărăției lui 
Dumnezeu, care este printre noi prin Biserica lui Hris- 
tos şi pe care o aşteptăm în viaţa veacului ce va să fie. 








(continuare din pag. 6) 


Ce ai resimţit a fi o schimbare în rău 
în viaţa ta de la declanşarea acestei 
pandemii? Există şi schimbări în bi- 
ne în această perioadă? 


+ Această pandemie a adus multe 
schimbări î în rău în vieţile multora. 
În viaţa mea, o mare schimbare în 
rău o reprezintă şcoala online care, 
deşi e mult mai comodă, totuşi este 
ineficientă. Desigur, pe lângă multe- 
le aspecte negative, această pande- 
mie a adus şi schimbări în bine în 
viața mea. Am conştientizat mai 
bine că e un mare dar să fii să- 
nătos şi să poţi fi prezent la 
slujbe, iar acest dar ne poate fi luat 
oricând. De asemenea, am învăţat să 
mă bucur mai mult de comuni- 
unea cu fraţii, pentru că nu știm 
când putem fi separați unii de alţii a- 
șa cum am fost în starea de urgenţă. 
(Beatrice) 


* Ca schimbare în rău, simt că 
nu mă mai pot ţine de o rutină! 


atât de bine cum o făceam înain- ÎNS 


te de pandemie. Şi alt lucru ne- A 


prea mult timp în faţa ecranului, 5 
lucru care, din păcate, e île | ş 
bil din cauza cursurilor online. N 
Ceva pozitiv ar fi lecţia pe care 
am învăţat-o în toată perioada 


să preţuiesc cu adevărat clipele 
petrecute alături de cei dragi. 


(R.) 


+ Această pandemie a pus multă lu- 
me într-o situaţie nemaiîntâlnită, 
pentru majoritatea, neplăcută. Pe 
mine cel mai mult m-a afectat, în 
special înainte de a reîncepe faculta- 
tea de medicină on-site, faptul că 
brusc viaţa a devenit foarte bătrâ- 
nească. Nu cred că am mai aşteptat 
cu atâta nerăbdare să ies cu priete- 
nii, să văd pe cineva. Tot ce am în- 
cercat noi cu întâlnirile pe zoom sau 
pe oricare din nenumăratele platfor- 
me ce au apărut în această perioadă 
nu a făcut decât să ne stârnească şi 
mai tare pofta de a ne vedea faţă că- 
tre faţă. Însă trebuie să recunosc fap- 
tul că lucrurile nu s-au schimbat 
doar în rău, ba chiar cred că unele 
schimbări, pe care le-am sesizat atât 
la propria persoană, cât și la cei din 
jur, sunt foarte bune. Eu unul, cu a- 
tâta timp la dispoziţie, am început să 


aceasta, şi anume că nu stă în a să 


puterea noastră să facem | 


nimic fără ajutorul şi mila 0354 
lui Dumnezeu. Cred că L-am (Re 


căutat mai mult decât obişnu- a sk 


iam să o fac înainte. Un alt as- 
pect important pe care l-am în- 
văţat în perioada asta a fost să 
nu mai iau de bun nimic şi să mă 
bucur chiar şi de cele mai mă- 
runte lucruri. (Maria) 


+ Această pandemie ne-a afectat pe 
toţi într-un fel sau altul punându-și 
amprenta pe ritmul vieţii fiecăruia. 
Personal am resimţit cel mai mult a- 
cest lucru în viaţa de student. Orele 
on-line au adus multe schimbări ca- 
re, din păcate, au transformat ceva 
ce făceam cu drag într-o povară de 
care aştept să scap cu nerăbdare. Vi- 
itorul nu mai pare a fi atât de sigur şi 
pe zi ce trece mă simt tot mai mult ca 
o pasăre într-o colivie, forţată să tră- 
iască aceeaşi zi la nesfârşit. Din feri- 
cire am găsit o portiţă de scăpare. 
Am descoperit lucruri care să mă 
scoată din această monotonie. Cu a- 
jutorul pandemiei am învăţat să mă 
bucur de propria companie, am re- 
descoperit hobby-uri vechi și am 
făcut cunoștință cu unele noi. Dar cel 
mai important lucru pe care l-am 
învăţat în urma acestor timpuri este 





cânt la chitară, iar pe lângă asta am 
început să preţuiesc tot mai 
mult faptul că pot participa fi- 
zic la slujbe. Dar, de exemplu, am 
mai observat la unii colegi faptul că 
tot dorul acesta de a ne revedea i-a 
făcut o idee mai sensibili, mai a- 
tenţi la cei din jur. Cred că rapor- 
tul acesta dintre schimbările bune și 
rele apărute în urma pandemiei de- 
pinde mult de cum privim, de cum 
reacționăm faţă de aceasta. (Andrei) 


+ Pandemia a venit cu multe limitări 
la care nu credeam că generaţia 
noastră va fi supusă. La început în- 
grădirea libertăţii m-a revoltat, dar 
încetul cu încetul am început să văd 
o parte bună în această îngrădire: 
am simţit o „mai adevărată bu- 
curie” în întâlnirea cu aproape- 
le şi am conștientizat adevărata 
valoare a timpului petrecut cu 
cei dragi inimii. (Bianca) 


+ Această pandemie bineînţeles că a 
venit cu multe schimbări în viaţa 


noastră, unele în rău, altele în bine. 
Una dintre schimbările în rău a fost 
legată de şcoală, fiindcă aici, atât 
profesorii cât şi noi, elevii, am în- 
tâmpinat o dificultate în comunica- 
rea școlară, profesorii au devenit pu- 
țin mai neinteresaţi, iar noi, elevii, la 
fel. Însă datorită acestei probleme a- 
dusă de pandemie, noi, ca elevi, am 
început să avem mai mult timp 
liber, în care să descoperim ce 
ne place să facem, să învăţăm 
lucruri noi, să descoperim oa- 
meni minunaţi; şi toate astea, fi- 
indcă nu mai suntem atât de presaţi 
de cantitatea de materie, care ne era 
predată şi pe care trebuia să o învă- 
țăm; acum profesorii se axează pe 
ideile principale şi astfel câştigăm şi 
timp și informaţii utile. (Maria) 


«+ La început am fost lovit de nemul- 
țumire faţă de pandemie. Mai apoi 
restricţiile s-au dovedit a fi un prilej 
bun pentru întoarcerea către 
mine însumi şi către Dumne- 
zeu. M-a pus oarecum faţă în 
faţă cu neglijenţa și relația mea 
superficială cu EI... Mi-am dat 
seama și că acel timp a fost o 
pregătire pentru importante mo- 
mente ce aveau să vină în viaţa 
mea! (D.) 


+ Mai întâi personal, apoi împăr- 
tăşind părerea mea cu alte per- 
soane, am aflat că nu sunt singu- 
rul care simte că cel mai rău lu- 
cru care s-a întâmplat în contex- 
tul acesta epidemiologic este 
faptul că distanţarea fizică şi 
măsurile de prevenire a virusu- 
lui s-au transpus încet, încet, de- 
venind distanţări sufleteşti, mulţi oa- 
meni devenind foarte închistaţi şi 
antisociali sau sporind această stare 
dacă o aveau deja. Trecând peste 
problemele generale, după o scurtă 
introspecţie pot spune că cel mai rău 
îmi pare că tot acest val de eveni- 
mente nemaiintâlnite m-a forţat să 
trec pe nesimţite peste multe etape şi 
momente speciale şi unice, care tre- 
buiau să debuteze în viaţa mea. Cel 
mai important lucru, pe care cred că 
l-am conştientizat în unanimitate, 
este faptul că am înţeles impor- 
tanţa comunicării directe din- 
tre oameni, contactul fizic, co- 
muniunea şi nevoia de aparte- 
nenţă la un grup. Acum un an şi 
câteva luni parcă era imposibil să ne 
imaginăm o lume în care acţiunile 
primare și obişnuinţele fireşti atunci 
când întâlneşti pe cineva să fie sista- 
te prin lege, dar acum trăim într-o 
astfel de lume, astfel că înţelegem 
cât de bună și importantă este comu- 
niunea. (Alexandru) (continuare în 
pag. 8) 


Sf. Sfinţit Mucenic 
IANUARIE DE BENEVENIO 


- Sfântul cu sânge clocotitor 





fântul Ianuarie, episcopul oraşu- 

lui Benevento din sudul Italiei, a 
primit mucenicia împreună cu dia- 
conii și citeţii săi, în anul 305, în 
timpul persecuțiilor împăratului 
Maximian. El fost supus la nume- 
roase chinuri pe care le-a îndurat cu 
răbdare, întărit fiind cu putere de 
sus. Dumnezeu a lucrat numeroase 
minuni prin Sfântul Ianuarie, atât în 
timpul vieţii acestuia cât şi după 
moartea sa. 
Sf. Ianuarie a fost aruncat în 
foc, dar a rămas nears 
Din porunca ighemonului, Sf. lanua- 
rie fiind aruncat în foc, a rămas ne- 
vătămat şi a stat în mijlocul focului 
fără să ardă, înălţând cântări lui 
Dumnezeu. Văzând minunea, căci 
nici de hainele lui nu se atinsese fo- 
cul, persecutorii au întins trupul 
sfântului şi l-au bătut fără milă, în- 
cât tot trupul s-a sfărâmat şi tot pă- 
mântul s-a umplut de sânge, căci și 
vinele sfântului fuseseră curmate. 
După aceasta, Sfântul Ianuarie, a 
fost aruncat în temniţă. 
A a fost aruncat la lei, dar aceş- 
tia nu l-au vătămat 
In ziua următoare, a fost aruncat la 
fiare, dar acestea şi-au schimbat cru- 
zimea cea firească în blândeţe şi 


mergând au căzut la picioarele sfân- 
tului episcop. 

In sfârşit, a fost ucis tăindu-i-se ca- 
pul cu sabia. Creștinii au luat trupul 
sfinţitului mucenicului în ascuns şi 
l-au dus la Napoli, îngropându-l în 
biserică. Iar sângele sfântului ce se 
vărsase, fiind închegat, adunându-l 
de pe pământ, l-au pus într-un vas 
de sticlă, păstrându-l ca pe o comoa- 
ră de mult preţ. Iar dacă îl puneau 
lângă capul mucenicului, îndată acel 
sânge închegat se topea și fierbea ca 
proaspăt vărsat. 

Inviază un prunc mort 
Numeroase minuni s-au petrecute în 
Napoli, la mormântul Sfântului Ia- 
nuarie. Dintre acestea amintim mMI- 
nunea care s-a făcut unei femei al 
cărei prunc ce murise la puţin timp 
de la naştere, a înviat după ce vădu- 
va a luat icoana Sfântului Ianuarie şi 
rugându-se cu lacrimi, a aşezat-o pe 
trupul fiului ei mort, cu ochii spre 
ochi, gura către gură, şi cealaltă ase- 
mănare a trupului celui închipuit, 
către trupul celui mort, precum oa- 
recând Sf. Proroc Elisei a înviat pe 
fiul șunamitencei. 

Sf. Ianuarie potoleşte Vezuviul 
la o erupție înfricoşătoare 

In chip deosebit se slăvea în Napoli 





SP. SIMŢI hic. TI x LAHEARI E 





minunea care s-a făcut, când munte- 
le ce se numea Vezuviu a dat dinlă- 
untrul său, din sânul pământului, o 
văpaie mare de foc, încât nu numai 
cetăților celor de aproape, ci şi celor 
de departe, mare frică şi cutremur 
le-a adus. In acea vreme, alergând 
popoarele la mormântul Sfântului 
Mucenic Ianuarie şi cu lacrimi stri- 
gând către el şi cerând ajutor, înda- 
tă, cu rugăciunile lui, s-a ascuns a- 
cea văpaie de foc în muntele acela şi 
a încetat frica. Astfel nu s-a făcut 
vătămare nici cetăților de departe, 
nici celor de aproape. 

Sf. Mucenic lanuarie este prăznuit 
de Biserica Ortodoxă în fiecare an pe 
21 aprilie. 


Să avem rugăciunile lui! 
I.G. 


Notă: În Italia, în oraşul Sfântului 
Ianuarie există de câţiva ani o biseri- 
că ortodoxă pentru comunitatea de 
români din Benevento şi împreju- 
rimi, care îl are ocrotitor pe marele 
făcător de minuni. De asemenea, de 
două ori pe an în Napoli, unde se 
păstrează moaştele Sf. Ianuarie, are 
loc minunea lichefierii sângelui său. 








GÂNDURI ALE 
TINERILOR NOŞTRI 
despre viaţa lor din ultimul an 





A trecut mai bine de un an de când viaţa noastră s-a despărțit în perioada dinainte de pandemie şi cea de după ce 
a început aceasta. Un an plin de multe, şi bune, şi rele. Fiecare a avut de trecut prin situații şi împrejurări noi, 
nebănuite înainte. Nu mai puţin tinerii şi adolescenții noştri, ba poate chiar mai mult sau mai puternic, având în 
vedere că ei abia acum încep să înveţe a trăi viaţa. Iată de ce ne-am gândit să-i întrebăm chiar pe ei ce a însem- 
nat această perioadă în viața lor. (continuare în pag. 7) 





Cei patru stâlpi ai anului 2021 


ÎMPLINIREA PORUNCILOR (IV) 


Cuvânt al Sf. Ignatie Briancianinov 





Trebuie studiate poruncile Evangheliei până ce ele devin 
substanţa sufletului nostru;numai atunci va deveni posibilă 
împlinirea constantă și dreaptă a poruncilor Evangheliei. 


Su să ne preocupăm cu cea 
mai mare grijă şi atenţie de citi- 
rea Sfintei Evanghelii. Trebuie să o 
studiem şi să ne-o întipărim în 
minte, pentru a avea învăţătu- 
ra ei prezentă în suflet pentru 
orice intervenţie morală, pen- 
tru orice faptă, pentru orice 
gând. Aceasta este însăşi atitudi- 
nea Mântuitorului, când i-a trimis 
pe ucenicii Săi să predice Evanghe- 
lia: „Mergând, învăţaţi toate nea- 
murile... să păzească toate câte v- 
am poruncit vouă” (Mt. 28, 19-20). 


Pentru cel ce împlinește poruncile 
Evangheliei, promisiunea implică 
nu numai faptul că va fi mântuit, ci 
şi că va intra într-o comuniune inti- 
mă cu Dumnezeu, că va deveni un 
templu al lui Dumnezeu. Domnul a 
spus: „cel ce are poruncile Mele şi 
le păzeşte, acela este care Mă iubeş- 
te; iar cel ce Mă iubeşte pe Mine va 
fi iubit de Tatăl Meu şi-l voi iubi Eu 
și Mă voi arăta lui” (In 14, 21). 


Din aceste cuvinte ale Domnului se 
vede că trebuie studiate porun- 
cile Evangheliei până ce ele 
devin substanţa sufletului nos- 


tru; numai atunci va deveni 
posibilă împlinirea constantă 
şi dreaptă a poruncilor Evan- 
gheliei, aşa cum cere Domnul. IÎn- 
tr-adevăr, duhovniceşte Domnul i 
Se arată omului care-l împlineşte 
poruncile; cu ochii inimii, cu min- 
tea, acesta Il vede în el însuşi pe 
Domnul, în gândurile şi în senti- 
mentele pătrunse de Duhul Sfânt. 


Pericolul ce-l paşte pe cel ce negli- 
jează împlinirea poruncilor Evan- 
gheliei este de a ajunge la o sterili- 
tate spirituală, la îndepărtarea de 
Dumnezeu, la pierzanie. „Dacă ci- 
neva nu rămâne în Mine se aruncă 
afară ca mlădiţa şi se usucă; şi le 
adună şi le aruncă în foc şi ard” (In. 
15, 5). 


Cel ce ne dăruieşte smerenia, Cel ce 
ne-a învăţat şi care-i modelul, 
Domnul nostru lisus Hristos, a nu- 
mit sfintele, puternicele şi dumne- 
zeieştile Sale porunci „mici”, în 
sensul că este foarte simplă forma 
sub care sunt exprimate şi care îi 
permite oricărui om să se apropie 
de ele şi să le înțeleagă, chiar şi 
celui mai puţin educat. Dar, în ace- 








lași timp, Domnul adaugă că cel ce 
va călca conştient şi constant o 
singură poruncă „mic se va chema 
în împărăția cerurilor” (Mt. 5, 19) 
sau, după interpretarea Sfinţilor 
Părinţi, va fi lipsit de Impărăţia ce- 
rurilor și aruncat în focul gheenei. 


Poruncile Domnului sunt „duh şi 
viață”, ele îl salvează pe cel ce le îm- 
plineşte. Ele readuc la viaţă un su- 
flet mort, prin ele un om trupesc şi 
firesc devine duhovnicesc. Dimpo- 
trivă, cel ce neglijează poruncile se 
distruge pe sine însuși, căci rămâne 
într-o stare carnală și simţuală, în- 
tr-o stare de cădere agresivă. Pen- 
tru a fi mântuit, trebuie să te elibe- 
rezi nu numai de influenţele cărnii 
sau ale patimilor grosolane, ci și de 
influenţa sângelui prin intermediul 
căruia patimile acţionează într-o 
formă subtilă asupra inimii. „Cei ce 
se depărtează de Tine vor pie- 
ri” (Ps. 72, 26) — nu prin depărtare 
spaţială, ci prin dispoziţia unui su- 
flet care se întoarce de la împlinirea 
voii lui Dumnezeu, căci îşi urmează 
voia lui, ideile lui şi respinge po- 
runcile Evangheliei sau voia lui 
Dumnezeu. 





Te aştept: intră 


de Vasile Voiculescu (+26 aprilie 1963) 


Doamne, inima nu mi-e bună de nici o treabă, 
Prea am ţinut-o-n piept numai podoabă... 


N-am pus-o la lucru, n-am dat-o la şcoală; 
Am cruţat-o...şi mi-a rămas nepricepută, goală. 


Am crescut-o mai rău ca pe prințese: 
Nu stăruie-n nimic, nu coase, nu țese. 


Voinică, se plânge că oboseşte-ndată: 


Inimă fără de rost, inimă răsfăţată. 


Credeam că aşa trebuie: poeții 


Să-şi poarte inima mai presus de greul vieţii! 


Dar iată, acum mi-e plină de toane si nazuri, 
Stă numai de dragoste, îmi face doar necazuri. 


Sare, s-aprinde, o apucă atacuri 
Că nu-i dau raiul, scări la cer, punți peste veacuri! 


„.„„Doamne, eu nu mai izbutesc s-o îndrept. 
Numai singur Tu de-acum poți... Te aştept. 


Intră, Doamne, acolo, la ea în piept. 


O PRIVIRE SPRE ŞCOALĂ... 
ÎN EVUL MEDIU 





A D ve 9, 
[- ziua de astăzi a merge la şcoală, a 


învăţa să scrii şi să citeşti, este un 
lucru firesc, parte din realitatea socie- 
tăţii actuale, dar nu a fost dintotdeau- 
na aşa. In perioada Evului Mediu, a 
avea ce mânca a doua zi era mult mai 
important decât învăţătura, iar copiii 
din familiile sărace erau nevoiţi să 
muncească, şcoala rămânând doar un 
privilegiu de care se împărtăşeau cei 
înstăriți. Aşadar, Biserica a luat sub 
aripa sa învăţământul, devenind cel 
dintâi centru care a promovat educa- 
ţia în Evul Mediu. 


În epoca medievală, oamenii cei mai 
învăţaţi erau preoţii şi călugării care 
aveau misiunea de a transmite mai 
departe cunoştinţele dobândite şi ce- 
lorlalţi membri ai comunităţii. Școala 
funcţiona pe lângă biserici și mănăs- 
tiri şi avea menirea principală de a 
pregăti viitorii preoţi, călugări, citeţi. 
Treptat s-au înfiinţat instituţii de în- 
văţământ elementare numite şcoli 
mici şi de învățământ superior numi- 
te şcoli mari, unde învățau doar băie- 
ţii (tineri, dar şi adulţi), fetele fiind 
educate acasă (în spaţiul românesc 
prima elevă a fost înregistrată abia în 
anul 1846). 


Școlile elementare (orăşeneşti) 
funcționau în oraşe pe lângă o biseri- 
că. Aici tinerii erau învăţaţi de către 
un preot să scrie, să citească, să cânte 
imnuri religioase, iar materiile erau 
împărțite în două cicluri: trivium, cu 
trei materii (gramatică, retorică, dia- 
lectică) şi guatrivium, cu patru mate- 
rii (aritmetică, geometrie, astrono- 
mie, muzică). Cei care îşi doreau să 
studieze mai mult, aveau posibilitatea 
de a urma într-un ciclu superior filo- 
sofia şi teologia sau să se îndrepte 
spre şcolile europene. Gramatica avea 
o importanţă deosebită. Tinerii stu- 
diau regulile elementare (semnele de 
punctuație au început să apară în se- 
colele VIII-IX) şi memorau formele 
gramaticale ale limbii, iar dialectica 
pregătea elevii pentru a susţine dez- 
bateri religioase, învăţându-i de ase- 
menea cum să apere dogmele creşti- 
ne. Retorica (vorbirea în public) era o 
materie principală în şcoală, lucru pe 





care îl întâlnim și în marile şcoli din 
Răsărit şi Apus. La vremea tinereţii, 
Sf. loan Gură de Aur este trimis de 
către mama sa să studieze retorica la 
școala celui mai mare filozof din acea 
perioadă, Libanius. Deşi era păgân, 
episcopii ortodocşi îi trimiteau pe 
viitori predicatori să înveţe de la a- 
cesta arta de a vorbi. De o așa mare 
însemnătate pentru societate se bu- 
cura retorica în perioada medievală și 
nu numai. 


La aritmetcă elevii învățau să repre- 
zinte cifrele cu degetele şi îşi însușeau 
cele trei operaţii elementare: aduna- 
rea, scăderea şi înmulţirea şi mai rar 
împărțirea, considerată complicată. 


Caracteristica unei şcoli 
bune e ca elevul să înveţe 
în ea mai mult decât i se 
predă, mai mult decât ştie 
însuși profesorul. 


Mihai Eminescu 


Toate materiile aveau un caracter 
religios. În primul rând, se urmărea 
ca şcolarii să ştie să citească, să scrie 
şi să socotească, iar mai departe să se 
îndeletnicească cu restul materiilor. 
Trecerea unui elev de la un nivel de 
școlarizare la altul (de la trivium la 
quatrivium) se baza pe gradul de asi- 
milare a informaţiilor studiate. 


Alte tipuri de şcoli medievale au fost 
şcoala gimnazială care funcţiona 
pe lângă o catedrală şi avea ca reper 
înţelegerea filozofiei şi a teologiei şi 
şcoala mănăstirească (episco- 
pală) în care se studia Sfânta Scrip- 
tură, cărţile patristice, educaţia fiind 
preponderent religioasă şi avea meni- 
rea să-i pregătească pe cei care do- 
reau să devină călugări. 


Înainte de invenţia tiparului, cărţile 
erau foarte scumpe, fiind lucrate ma- 
nual şi cu multă migală de către cei 
din mănăstiri. Aşadar, în școli, ma- 
nualele şi materialele erau foarte pu- 
ține, chiar inexistente. Principala car- 
te didactică utilizată era Psaltrea, 





care iniţial era învățată pe de rost de 
către învăţăcei. In acest context, me- 
toda didactică prin care învățătorul 
expunea informaţiile era predarea 
verbală şi se punea accent pe memo- 
rare şi reproducere. O lecţie medieva- 
lă se desfășura astfel: învățătorul ci- 
tea materialul şi elevii îl repetau cu 
voce tare, iar unde elevii ştiau să 
scrie, notau lecţia pe o placă cerată, o 
învățau cât de repede puteau pe de 
rost, iar apoi o ştergeau pentru a pu- 
tea scrie mai departe lecţia. Insuşirea 
deplină a scrierii dura chiar şi trei 
ani, iar mai întâi învăţăceii se antre- 
nau pe o tablă cerată, ca mai apoi să 
înveţe să scrie cu stiloul pe perga- 
menit. 


După cum atestă documentele dom- 
nești, în Muntenia şi Moldova educa- 
ţia se făcea, inițial, în limba greacă şi 
se învăţa alfabetul grec, dar apoi în 
şcoală a început să se studieze limba 
slavonă cu alfabetul chirilic. In 
schimb, pe teritoriile românești care 
au ajuns sub ocupaţie maghiară, lim- 
ba studiată în şcoală era latina. Au a- 
părut şi şcoli cu predare în limba ger- 
mană la Oradea, Sibiu, Braşov, Si- 
ghişoara, Sebeş şi Făgăraş pentru 
saşi, secui, armeni. 


În Şcheii Braşovului, biserica cu hra- 
mul Sf. Nicolae a adăpostit prima 
şcoală românească cu predare în lim- 
ba română. Deși a fost atestată de 
cronica locală în anul 1495, îşi poate 
confirma existenţa de la 13090. Aici 
s-a găsit şi cel mai vechi catalog din 
ţară— din 1683, care relevă că exista 
un singur profesor la 110 elevi, cel 
mai tânăr fiind de 20 de ani, ceea ce 
arată că la această școală veneau elevi 
din toată Țara Bârsei. Profesor la a- 
ceastă școală a fost şi poetul, pro- 
topsaltul şi compozitorul de muzică 
religioasă, Anton Pann. 


M.G. 





Minunata vindecare a unui 
medic grec de către 


SF. NICHIFOR CEL LEPROS 





S unt medic şi în luna martie 2020 
am fost infectat cu virusul Covid 
19. Primele zile am stat acasă, în 
carantină, dar din cauza febrei, a 
trebuit să mă internez. Insă după 2- 
3 zile de la spitalizare starea mea s-a 
înrăutățit, încât am avut nevoie de 
oxigen. A fost greu, nu puteam res- 
pira, nu puteam vorbi cu nimeni. 
Cea mai grea parte a spitaliză- 
rii din cauza covidului este că 
nu poţi primi vizitatori. Eşti sin- 
gur în salon sau cu încă un bolnav 
ca tine, iar cei care vin să te vadă 
sunt doar personalul medical şi ace- 
ia puţini. Practic eşti lăsat sin- 
gur, cu gândurile tale de dez- 
nădejde, de incertitudine asu- 
pra zilei de mâine. Am ajuns la 
un punct în care am crezui că nu-mi 
voi mai revedea familia. Imi amin- 
tesc că eram într-o stare de totală 
disperare. Am prieteni credincioşi 
sau care sunt preoţi și care se rugau 
pentru mine, dar atunci am simţit 
că singurul care este acolo e Dum- 
nezeu şi singurii spre care mă pu- 
team îndrepta, cerând ajutor, sunt 
sfinţii Săi. 


Într-una din acele seri, în care a- 
veam nevoie tot mai mare de oxi- 
gen, am văzut în capătul opus al sa- 
lonului un călugăr, care şi-a ridicat 
capul spre mine şi apoi a privit în 
jos cu tristeţe, răsucind metanierul. 
Eram atât de slăbit încât nici nu am 
putut să spun ceva. Deşi cine se în- 
vredniceşte de a vedea sfinţi, e cu- 
prins de bucurie, eu atunci eram şi 
mai speriat, căci nu ştiam de ce a 
venit. Tot ce puteam face era să-l 
privesc cum se roagă. Am crezut că 
este Sf. Nectarie, ocrotitorul familiei 
mele, venit acolo în urma rugăciuni- 
lor, pentru a mă întări. 


A doua zi dimineaţă temperatura 
era şi mai mare, ceea ce m-a speriat 
mai mult. După o oră am primit un 
mesaj de la un prieten: 


- Roagă-te unui sfânt numit Sf. Ni- 
chifor cel Lepros, pentru că li s-a 





arătat mai multor bolnavi de coro- 
navirus, îndemnându-i să se roage 
lui, că îi va ajuta. 


Apoi mi-a trimis o poză a Sf. Nichi- 
for, iar eu mi-am dat seama că el era 
monahul care fusese la mine în sa- 
lon în noaptea trecută. Atunci m-am 
cutremurat și m-am întrebat: De ce 
la mine? De ce a venit la mine, căci 
nu-l cunosc şi nu m-am rugat nicio- 
dată lui? Prietenul meu mi-a trimis 
prin telefon şi Paraclisul Sf. Nichi- 
for, pe care am început să-l citesc, 
știind că sunt nevrednic de faptul că 
mi s-a arătat, dar în acelaşi timp 
temându-mă că nu mai am mult de 
trăit. 


După câteva zile grele, dar în care 
m-am tot rugat, într-o noapte l-am 
văzut iar pe monah în partea opusă 
a salonului, dar de data aceasta s-a 
uitat drept în ochii mei şi mi-a zâm- 
bit. Prima dată arăta ca un bătrân 
plin de tristeţe; acum era tânăr... 
Mi-a zis: 


- Am găsit problema, dar continuă 
să te rogi şi te vei vindeca. 


Atât am putut să-i spun: 
- Cum? 


Atunci s-a apropiat de mine şi şi-a 
pus mâna dreaptă pe plămânul meu 
stâng şi a început să tragă şi îl ve- 
deam cum se căznește să facă ceva, 
dar nu ştiam ce anume face. Amân- 





doi plămânii erau afectaţi de pneu- 
monie, dar stângul era mult mai 
rău. Insă atunci am simţit că pot să 
respir mai bine. Iar el trăgea în con- 
tinuare... Apoi s-a oprit. Și atunci 
am inspirat adânc, aşa cum nu o 
mai făcusem de două săptămâni. Și 
mi-a spus iar: 


- Copilul meu, am găsit problema. 


M-am uitat la el şi ţinea în mână ce- 
va. Era ora 3 dimineaţa. M-am ridi- 
cat pentru prima dată din pat după 





multe zile, fără să tușesc, fără să am 
nevoie de oxigen. Și atunci mi-am 
dat seama că am scăpat. Eram plin 
de nădejde. Aceasta a fost întâlnirea 
mea cu Sf. Nichifor. Şi am înţeles ce 
minunat e Dumnezeu. 


Iar a doua zi, doctorul pneumolog a 
venit și mi-a spus că în acea noapte 
a găsit un articol al unui doctor din 
Italia, care îndruma medicii să se 
axeze pe subţierea sângelui, iar nu 
pe tratarea pneumoniei, în acest tip 
de boală. Medicul meu era evreu şi 
totuşi, cum să nu mă gândesc că 
Dumnezeu i-a dat gândul să citească 
acel articol şi să-mi schimbe trata- 
mentul? În două zile m-au externat 
din spital. Medicii au fost uimiţi de 
vindecarea mea şi de faptul că acum 
nu mai am niciun fel de urmări, du- 
pă această boală grea. Singurul meu 
răspuns pe care l-am dat a fost: 
Dumnezeu. 


Aceasta este mărturia mea. Trăiesc 
datorită Sfântului Nichifor. Pentru 
mine, 4 ianuarie va fi de acum o zi 
de mare praznic. Toate acestea s-au 
întâmplat înainte să aflăm că Sf. 
Nichifor e ocrotitorul celor bolnavi 
de covid. M-am simţit nevrednic că 
a venit tocmai la mine şi mi-a dat 
nădejde că îmi voi revedea copilul şi 
că vol trăi. 





